Metos

Metos Oy Ab on suomalainen ammattikeittiölaitteita ja niihin liittyviä palveluja tarjoava yritys. Metos perustettiin vuonna 1922 nimellä Oy Metalliteos. Perheyrityksenä aloittanut Metos siirtyi 1959 Instrumentarium Oy:n omistukseen, ja vuosina 1994 ja 1998 tehdyillä kaupoilla siitä tuli osa Hackman Oyj:tä. Nykyisin Metos kuuluu erillisenä liiketoimintayksikkönä italialaiseen Ali Group -konserniin, joka osti koko Hackman Oyj:n osakekannan vuonna 2004. Metos on ensimmäisiä ruostumatonta terästä hyödyntäviä teollisuusyrityksiä Suomessa. Se on oman toimialansa markkinajohtaja Pohjois-Euroopassa.

Vuonna 1938 Metos esitteli maailman ensimmäisen tehdasvalmisteisen sähkökiukaan. Kiukaiden valmistus lopetettiin 1983.

Vuonna 2005 Hackman Oyj:n toiminimi muutettiin Metos Oy Ab:ksi, uusi. Metoksen pääkonttori sijaitsee Keravalla. Yrityksen liikevaihto vuonna 2012 oli 91,8 miljoonaa euroa. Toimitusjohtajana toimii Jarkko Ahlsten.

Lähteet

Aiheesta muualla 
 Metoksen kotisivut
 https://www.porssitieto.fi/osake/lisaa/metos.shtml

Astiavalmistajat
Entiset suomalaiset pörssiyhtiöt
Suomen teollisuushistoria
Suomalaiset teollisuusyritykset
Rakentamisen tuotemerkit